7 tafelversierings sonder blomme vir troues - Goeie Huishouding
Blomme kan duur wees en word dikwels later weggegooi. Probeer hierdie alternatiewe tafelversierings, wat net so mooi kan lyk
Vra enige bruid of trouebeplanner en hulle sal vir jou sê blomme is dikwels een van die grootste uitgawes vir die Groot Dag. En dikwels word al daardie pragtige blomme weggegooi sodra die vieringe verby is. Ons het op Instagram gekyk vir ’n paar alternatiewe tafelversierings wat nie net bekostigbaar is nie, maar ook so treffend dat niemand die blomme sal mis nie!
GH-WENK: As jy dol oor blomme is en tóg blommerangskikkings kies, nooi jou gaste om dit huis toe te neem (dit kan ook as dankie-sê-geskenke dien) of laat iemand dit die volgende dag by ’n hospitaal of ouetehuis aflaai – dink net hoeveel mense se lewe dit kan opkikker!
Dollie dit met kunsblomme, feesliggies, kerse of stringe krale en kristalle op, en voilà! Gebruik een groot voëlhok of kleineres in verskillende groottes, vorms of kleure.
A photo posted by Caley Lister & Megan James (@zusterevents) on Apr 7, 2015 at 6:44pm PDT
Jy kan een groot, lang lantern of drie kleineres in verskillende hoogtes gebruik. Voeg ’n paar kerse of vars blomme by – dit sal steeds veel goedkoper as groot blommeruikers wees.
A photo posted by Sweetpea And Ivy (@sweetpea_and_ivy) on Sep 13, 2016 at 3:12am PDT
Praat van twee vlieë met een klap slaan! Pleks van canapés voor jou onthaal voor te sit, hoekom gebruik jy nie kaasborde as tafelversierings nie? Só kan jou gaste solank peusel terwyl hulle na die toesprake luister en jy sal nie ná die tyd met vermorste versierings of blomme sit nie.
A photo posted by Katrina Vagg ?? (@transforming_katrina) on Sep 28, 2016 at 11:33pm PDT
Glasklokke is so veelsydig – jy kan dit met enige iets van feesliggies tot klein kaktusplantjies, eetgoed, vars produkte (granate en artisjokke is pragtige alternatiewe “blomme”-rangskikkings) of verskillende snuisterye vul.
A photo posted by Victoria Allison (@victoriaallisonjewelry) on Apr 30, 2016 at 3:39pm PDT
Bind eenvoudig ’n mooi lint of ’n stukkie kant rondom ’n hopie outydse boeke. Of voeg ’n nommer by en laat jou tafelversierings as tafelnommers dien – so slim!
A photo posted by Just Jess (@justjess_consulting) on Sep 3, 2016 at 3:01pm PDT
Bepaal die stemming vir ’n feestelike aand deur kerse in verskillende vorms en groottes in die middel van die tafel in ’n ry te plaas. (Dit sal goed vir reghoekige tafels werk. As die tafels rond is, groepeer ’n paar kerse op ’n bord of spieël in die middel van die tafel.)
A photo posted by Something Borrowed Atlanta,LLC (@somethingborrowedatlanta) on Apr 7, 2016 at 10:58am PDT
Gebruik blare (bloekomblare werk goed) as ’n tafelloper vir ’n moeitelose, sakpas alternatief vir groot blommerangskikkings. Hou dit eenvoudig of voeg ’n paar kerse of feesliggies by vir ’n bietjie meer atmosfeer. Jy kan die blare selfs met spuitverf versier vir ’n bietjie blieng – gebruik metaalkleure soos goud of silwer.
A photo posted by Boho Garden Crowns & Events (@bohogardencrowns) on Jul 23, 2016 at 4:51pm PDT
Dié verfprojekte met ’n reënboogtema sal jou inspireer om jou huis interessant en kleurryk te laat lyk